User:Nick P. Pappas/sandbox

= Λουκάς Αξελός = Ο Λουκάς Αξελός γεννήθηκε στην Αθήνα το 1947. Αποφοίτησε από την Νομική Σχολή του Αριστοτέλειου Πανεπιστημίου Θεσσαλονίκης, είναι διδάκτωρ του Πανεπιστημίου Αθηνών και δίδαξε ιστορία της νεότερης Ελλάδας στο τμήμα Ιστορίας και Αρχαιολογίας του Πανεπιστημίου Κύπρου. Από πολύ νωρίς ασχολήθηκε με τα γράμματα και το βιβλίο και διευθύνει από την ίδρυσή τους τις εκδόσεις «Στοχαστής» (1969) και το περιοδικό «Τετράδια Πολιτικού Διαλόγου Έρευνας και Κριτικής» (1980). Για αρκετά χρόνια υπήρξε μέλος του Advisory Board του περιοδικού «Journal of the Hellenic Diaspora».

Στο συγγραφικό πεδίο οι έρευνές του έχουν επικεντρωθεί σε τρεις άξονες: Στην παρουσίαση και ανάδειξη ορισμένων προσωπικοτήτων που αποτέλεσαν σταθμό και όριο στην διαμόρφωση της εθνικής και κοινωνικής συνείδησης στην νεότερη Ελλάδα (Ρήγας Βελεστινλής, Γεώργιος Σκληρός, Σεραφείμ Μάξιμος), στην μελέτη του Κυπριακού Ζητήματος και στην ανάλυση της εκδοτικής δραστηριότητας και της κίνησης των ιδεών στην Ελλάδα από την δεκαετία του 1960 ως τις μέρες μας. Για τα ζητήματα αυτά και όχι μόνον έχει δημοσιεύσει αρκετά βιβλία, δοκιμιακού, βασικά χαρακτήρα.

Επιμελήθηκε, σχολίασε και προλόγισε αρκετά βιβλία Ελλήνων και ξένων συγγραφέων όπως (ενδεικτικά) οι Ρήγας Βελεστινλής, Γ. Σκληρός, Σεραφείμ Μάξιμος, Δημήτρης Γληνός, Γιάνης Κορδάτος, Κ.Γ. Καρυωτάκης, Ντενί Ντιντερό, Νικολάι Γκόγκολ, Καρλ Μαρξ, Τζων Ρηντ και Αvτόνιο Γκράμσι. Ταυτόχρονα, έχει ασχοληθεί με την κριτική και έχει δημοσιεύσει αρκετά δοκίμια, μελέτες και άρθρα σε διάφορα βιβλία, περιοδικά και εφημερίδες.

Μακρά είναι και η πορεία του στον χώρο της ποίησης. Ποιήματά του έχουν δημοσιευθεί σε διάφορα ελληνικά και ξένα περιοδικά και ανθολογίες. Έχει κυκλοφορήσει πέντε ποιητικές συλλογές. Έργα του έχουν μεταφραστεί στα Αγγλικά και τα Ισπανικά.

Το ίδιο μακρά είναι και η εκδοτική του δραστηριότητα, όπου από το 1968-9 που ίδρυσε με την στην συνέχεια γυναίκα του Δάφνη Παπασπηλιοπούλου τις εκδόσεις «Στοχαστής», κυκλοφόρησαν εκατοντάδες βιβλία ανάμεσα στα οποία έργα των Α. Γκράμσι, Μ. Μπρεχτ, Δ. Γληνού, Σ. Μάξιμου, M. Γλέζου, τα Grundrisse του Κ. Μαρξ και Η Δημοκρατία στην Αμερική του Α. ντε Τοκβίλ και η μοναδική σε όλη την Ευρώπη σειρά «Ταξίδια-Ανακαλύψεις» με πάνω από 50 πρωτότυπους τίτλους έργων των (ενδεικτικά)  Γκάμα, Κορτές, Μαγγελάνου, Μπαττούτα, Ταβερνιέ, Ινδικοπλεύστη, Δαρβίνου, Μπουγκαινβίλ, Μπρόουνελ, αλλά και Χούμπολντ.

Όσον αφορά τον χώρο της ευρύτερης πολιτικής, είναι σταθερά στρατευμένος από τα μαθητικά του χρόνια στις γραμμές της δημοκρατικής, πατριωτικής και ριζοσπαστικής Αριστεράς. Το 1975 δημιούργησε μαζί με άλλους την «Εκδοτική Ομάδα Εργασία», που κυκλοφόρησε μια σειρά βιβλίων εστιασμένων στα σύγχρονα εθνικά και κοινωνικά ζητήματα. Συμμετείχε σε δύο προσπάθειες ανασυγκρότησης της ευρύτερης Αριστεράς. Της Ελληνικής Αριστεράς (ΕΑΡ), ως μέλος της ΚΕ της από την οποία παραιτήθηκε το 1990 και του ΣΥΡΙΖΑ, ως μέλος της ΚΕ και της ΠΓ του, από τον οποίο παραιτήθηκε αμέσως μετά την ανατροπή των αποτελεσμάτων του Δημοψηφίσματος το 2015.

= Εργογραφία = Δοκίμια


 * Γ. Σκληρός. Σταθμοί και όρια στη διαμόρφωση της κοινωνικής συνείδησης στην Ελλάδα, εκδ. «Στοχαστής», Α ́ 1976, Β ́ 1981


 * Publishing activity and the movement of ideas in Greece, εκδ. «Journal of the Hellenic Diaspora», New York, 1984¹


 * Εκδοτική δραστηριότητα και κίνηση των ιδεών στην Ελλάδα, εκδ. Στοχαστής», Α ́ 1984, Β ́ 2008


 * Κύπρος. Η ανοιχτή πληγή του Ελληνισμού, εκδ. «Στοχαστής», Α ́ 1994, Β ́ 2017, Γ΄2024


 * Εθνικισμός ο σύγχρονος Ιανός. Πατριωτισμός, Διεθνισμός και Εθνικό Ζήτημα, (Συλλογικός τόμος), εκδ. «Στοχαστής», Α ́ 1998, Β ́ 2015


 * Ρήγας Βελεστινλής. Σταθμοί και όρια στην διαμόρφωση της εθνικής και κοινωνικής συνείδησης στην Ελλάδα, εκδ. «Στοχαστής», Α ́ 2003, Β ́ 2007, Γ ́ 2012


 * Η γεωγραφία των ανακαλύψεων. Ένα ταξίδι στα βιβλία των ταξιδιών, εκδ. «Στοχαστής», Α΄2009, Β΄2024


 * Ξαναδιαβάζοντας τον Γκράμσι, εκδ. «Στοχαστής», 2012


 * Ανάμεσα στις Συμπληγάδες, εκδ. «Στοχαστής», 2015


 * Ρήγας Βελεστινλής. Ο πατέρας της Ελληνικής Ανεξαρτησίας, εκδ. «Στοχαστής», Α ́ 2018, Β ́ 2021


 * Γεώργιος Σκληρός. Η Ελλάδα στα χρόνια από την Ένωση των Επτανήσων έως την Συνθήκη των Σεβρών, εκδ. «Στοχαστής», 2023

Ποίηση


 * Περιπέτεια ή Επιστροφή αρ. 2, εκδ. «Στοχαστής», 1981
 * Ταξίδι στη Νύχτα, εκδ. «Στοχαστής», Α ́ 1986, Β ́ 2013
 * Σκοτεινό Πέρασμα,  εκδ. «Στοχαστής», 2000
 * Τελευταία Πατρίδα, εκδ. «Στοχαστής», 2013
 * Το Σθένος των Λέξεων,  εκδ. «Στοχαστής», 2021

Ανθολογίες-Επιμέλειες-Εισαγωγές


 * Δημήτρης Γληνός, Εκλεκτές Σελίδες, τ. Α ́-Δ ́, εκδ. «Στοχαστής», 1970-1975
 * Τα Ελληνικά Συντάγματα 1822-1952, εκδ. «Στοχαστής»,, Α ́ 1972, Δ ́ Βελτιωμένη 1998
 * Σεραφείμ Μάξιμος, Η αυγή του ελληνικού καπιταλισμού. Τουρκοκρατία 1685-1789, εκδ. «Στοχαστής», 1972, νέα κριτική έκδοση 2008
 * Σεραφείμ Μάξιμος, Κοινοβούλιο ή Δικτατορία;, εκδ. «Στοχαστής», 1975, νέα κριτική έκδοση 2021
 * Γ. Σκληρός, Έργα, εκδ. «Επικαιρότητα», 1976
 * Αντόνιο Γκράμσι, Για την Αλήθεια, εκδ. «Στοχαστής», 2012
 * Scripta Manent. Εγχειρίδιον Πολιτικής Παιδείας, εκδ. «Στοχαστής», Α ́ 2013, Β ́ 2017
 * Δημήτρης Γληνός, Τι είναι και τι θέλει το ΕΑΜ, Άρης Βελουχιώτης, Ο Λόγος στη Λαμία, εκδ. «Στοχαστής», 2016
 * Σ. Μπωντλαίρ, Π. Βερλαίν, 25+6 ποιήματα σε μτφ. Κ.Γ. Καρυωτάκη, εκδ. «Στοχαστής», Α ́ 1982, Β ́ 1991, Γ ́ 1998, Δ ́ 2008-9
 * Ανθολογία Σύγχρονης Κυπριακής Ποίησης, σε συνεργασία με Λ. Ζαφειρίου, Α ́ 1985, Β ́ 1999

= Εξωτερικοί Σύνδεσμοι = Αρθρογραφία του Λουκά Αξελού:


 * Slpress.gr
 * Περιοδικό Τετράδια
 * Εφημερίδα Δρόμος της Αριστεράς
 * Βιογραφικό του Λουκά Αξελού στην Βιβλιοnet